ZAPISNIK

s 41. sjednice Vijeća Gradske četvrti Črnomerec
održane 25. rujna 2024.  (srijeda) u 18:00 sati
u Područnom uredu Črnomerec, Trg Francuske Republike 15, soba broj 30/I
                       
Nazočni članovi Vijeća Gradske četvrti Črnomerec: Mislav Barišić, Lidija Božić, Tomislav Domes, Ivan Filipović, Dubravko Kezić, Petar Kriste, Jere Meić, Zdenka Sviben, Josip Jelić,  Sandra Popara Vučetić, Maja Kočiš, Arni Barišić i Branko Ančić
Nenazočni članovi Vijeća Gradske četvrti Črnomerec: 
Ljiljana Peršinec 

Sjednicu otvara Jere Meić, predsjednik Vijeća Gradske četvrti Črnomerec. 
Konstatira da je nazočno 12 od ukupno 15 članova Vijeća, čime su stečeni uvjeti za raspravu i pravovaljano odlučivanje te otvara 41. sjednicu VGČ. 

Vijeće jednoglasno prihvaća tekst Zapisnika 40. sjednice Vijeća. 

[bookmark: _GoBack]Nakon usvojenog Zapisnika s 40. sjednice, na sjednicu dolaze Petar Kriste i Josip Jelić.

Predsjednik predlaže izmjenu dnevnog reda. 

Točka 6. Zaključak o prijedlogu postavljanja uzdignute plohe na postojećem pješačkom prijelazu u Ulici Črnomerec kod kbr. 86A, briše se. 
Točka 7. postaje točka 6. i dalje numeričkim redom.

Predsjednik tako izmijenjen dnevni red 41. sjednice daje na usvajanje. 

Vijeće jednoglasno usvaja slijedeći 

D N E V N I  R E D
1. Prijedlog Zaključka o izmjeni i dopuni Plana komunalnih aktivnosti Gradske četvrti Črnomerec za 2024. godinu
2. Prijedlog Zaključka o Planu potreba za aktivnostima, programima i projektima unapređenja kvalitete života građana Gradske četvrti Črnomerec za 2025. godinu 
3. Prijedlog Odluke o izmjeni Poslovnika o radu Vijeća Gradske četvrti Črnomerec
4. Zaključak o nacrtu prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska – sukladno čl. 89. st.2. Statuta Grada Zagreba – donosi se
5. Zaključak o rješavanju prometne problematike u ulici Bijenik kod kbr. 160 i 164. – donosi se
6. Zaključak o prijedlogu regulacije prometa i rekonstrukciji nogostupa u Ivanićevoj ulici – donosi se
7. Zaključak o prijedlogu regulacije prometa u Ulici Janka Vukovića – donosi se
8. Pitanja, prijedlozi i obavijesti    









Ad. 1.  Prijedlog Zaključka o izmjeni i dopuni Plana komunalnih aktivnosti Gradske četvrti 
  	Črnomerec za 2024. godinu

Predsjednik informira nazočne o predmetu rasprave te za pojedine stavke iz prijedloga pojašnjava razlog zbog kojih su nastale promjene u Planu komunalnih aktivnosti.
Nakon rasprave Vijeće sa 12 glasova „za“, 1 „suzdržanim“ i 1 „protiv“ donosi slijedeći:

	ZAKLJUČAK 
o izmjeni i dopuni Plana komunalnih aktivnosti Gradske četvrti Črnomerec u 2024.

	

	

	Članak 1.

	                U Planu komunalnih aktivnosti Gradske četvrti Črnomerec u 2024. (Službeni glasnik Grada Zagreba 4/24 i 15/24) u članku 2. planirana sredstva za poslove i radove, u ukupnom iznosu od 1.188.000,00 eura, mijenjaju se i raspoređuju za sljedeće aktivnosti:

	"
	
	
	
	
	

	REDNI BROJ
	VRSTA AKCIJA
	IZVOR FINANCIRANJA
	VRIJEDNOST 
U EURIMA

	I.
	GRADNJA KOMUNALNE INFRASTRUKTURE
	OPĆI PRIHODI I PRIMICI
	196.800,00

	II.
	ODRŽAVANJE KOMUNALNE INFRASTRUKTURE
	KOMUNALNA NAKNADA, OPĆI PRIHODI I PRIMICI 
	855.750,00

	III.
	GRADNJA OSTALE INFRASTRUKTURE
	OPĆI PRIHODI I PRIMICI
	90.500,00

	IV.
	ODRŽAVANJE OSTALE INFRASTRUKTURE
	OPĆI PRIHODI I PRIMICI
	44.950,00

	UKUPNO
	1.188.000,00

	
	
	
	
	
	"

	                 U poglavlju I. GRADNJA KOMUNALNE INFRASTRUKTURE, točka 1. JAVNOPROMETNE POVRŠINE I OBJEKTI, podtočka 1.1. NOVE AKCIJE u 2024. mijenja se i glasi:

	"I. GRADNJA KOMUNALNE INFRASTRUKTURE
	

	 
	 
	 
	 
	 
	 

	1. JAVNOPROMETNE POVRŠINE I OBJEKTI
	 

	1.1. NOVE AKCIJE U 2024.
	

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1.
	Ulica Franje Dursta
	Jelenovac
	izrada projektne dokumentacije za uređivanje prometnice i izgradnju parkirališta 
	2.500,00

	2.
	Prilaz baruna Filipovića  k.č. 3189/3 k.o. Črnomerec
	"Bartol Kašić"
	izrada projektne dokumentacije za uređivanje nogostupa 
	1.700,00

	3.
	Mandaličina, k.č. 3350 k.o. Črnomerec 
	Šestinski dol - Vrhovec
	izrada projektne dokumentacije za javnu rasvjetu
	1.800,00

	4.
	 
	 
	nadzor 
	750,00

	 
	 
	 
	UKUPNO
	6.750,00

	
	 
	 
	 
	 
	"

	                  Točka 2. IGRALIŠTA I ZELENE POVRŠINE, podtočka 2.1. NOVE AKCIJE u 2024. mijenja se i glasi:

	"2. IGRALIŠTA I ZELENE POVRŠINE
	 

	2.1. NOVE AKCIJE U 2024.
	

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1.
	Zaprešićka ulica, k.č. 3089/2 k.o.Črnomerec
	"Bartol Kašić"
	izrada projektne dokumentacije za izgradnju aromatičnog parka
	2.500,00

	2.
	Graberje, dječje igralište 
	Gornja Kustošija 
	izgradnja 
	125.000,00

	3.
	Zaprešićka ulica 
	"Bartol Kašić"
	izgradnja aromatičnog parka
	27.900,00

	4.
	Vatrogasna- Kustošijanska, k.č. 6878/1 i 6878/2 k.o. Vrapče 
	Gornja Kustošija 
	izrada projektne dokumentacije za hortikulturno uređenje
	2.500,00

	5.
	Graberje, malonogometno igralište 
	Gornja Kustošija 
	izgradnja 
	20.000,00

	6.
	Ilica kod kbr. 364
	Kustošija centar
	izrada projektne dokumentacije za izgradnju dječjeg igrališta
	3.000,00

	7.
	 
	 
	nadzor 
	2.600,00

	
	
	
	UKUPNO
	183.500,00

	
	
	
	
	
	"

	                 U poglavlju II. ODRŽAVANJE KOMUNALNE INFRASTRUKTURE, točka 1.  JAVNOPROMETNE POVRŠINE I OBJEKTI, podtočka 1.1. NOVE AKCIJE u 2024. mijenja se i glasi:

	
	
	
	
	
	

	"II. ODRŽAVANJE KOMUNALNE INFRASTRUKTURE
	

	1. JAVNOPROMETNE POVRŠINE I OBJEKTI
	 

	1.1. NOVE AKCIJE U 2024.
	

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1.
	Trg Francuske Republike, plato i staze
	"Ban Keglević"
	asfaltiranje
	170.000,00

	2.
	Mikulići, od Talana do Boričevca
	Medvedgrad
	asfaltiranje kolnika
	98.000,00

	3.
	Kuniščak, od Mandaličine do Ulice Filipa Vukasovića
	Šestinski dol - Vrhovec
	postavljanje stupića  
	23.000,00

	4.
	Topnička, od ulice Dražice, sjeverna strana
	"Sveti Duh"
	postavljanje stupića  
	25.000,00

	5.
	Kustošijski venec od kbr. 100 - 140
	Gornja Kustošija 
	pripremni radovi
	161.000,00

	6.
	Mikulići nasuprot kbr. 142
	Medvedgrad
	prometno ogledalo
	500,00

	7.
	Ulica Lukšić kod kbr. 60
	Medvedgrad
	prometno ogledalo
	500,00

	8.
	Podvinje od kbr. 7
	"Sveti Duh"
	uređivanje kolnika
	32.000,00

	9.
	Ulica grada Gualda Tadino 6
	Šestinski dol - Vrhovec
	uređivanje kolnika
	11.500,00

	10.
	 
	 
	nadzor
	5.500,00

	
	
	
	UKUPNO
	527.000,00

	
	
	
	
	
	"

	                 Točka 2. IGRALIŠTA I ZELENE POVRŠINE, podtočka 2.1. NOVE AKCIJE u 2024. mijenja se i glasi:

	
	
	
	
	
	

	"2. IGRALIŠTA I ZELENE POVRŠINE
	 

	2.1. NOVE AKCIJE U 2024.
	

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1.
	Trg Francuske Republike
	"Ban Keglević"
	opločenje oko javnog zdenca 
	2.400,00

	2.
	Ulica grada Gualdo Tadino 
	"Sveti Duh"
	ograda i zamjena sprava, set stol + klupa
	4.700,00

	3.
	Vodovodna 
	"Bartol Kašić"
	krajobrazno uređivanje 
	33.100,00

	4.
	Sveti Duh 129
	"Sveti Duh"
	zamjena sprava
	25.000,00

	5.
	GČ Črnomerec 
	 
	zamjena oglasnih ploča (20 kom GK, KC i J)
	13.500,00

	6.
	GČ Črnomerec 
	 
	zamjena klupa (18 kom)
	13.770,00

	7.
	GČ Črnomerec 
	 
	postavljanje setova (klupa i stol) - 4 kom
	7.000,00

	8.
	Trg dr. Franje Tuđmana 
	"Ban Keglević"
	opločenje oko zdenca
	800,00

	9.
	Trg Francuske Republike, dječje igralište
	"Ban Keglević"
	uređenje (zamjena podloga i sprava)
	66.500,00

	10.
	Trg dr. Franje Tuđmana 
	"Ban Keglević"
	sanacija sjeverni dio kod Ilice 
	30.000,00

	11.
	Trg Francuske Republike, dječje igralište
	"Ban Keglević"
	postavljanje table 70x40  (dječji parkić bez dima)
	100,00

	12.
	 
	 
	nadzor 
	900,00

	
	
	
	UKUPNO
	197.770,00

	
	
	
	
	
	"

	                  Točka 3. NERASPOREĐENA INTERVENTNA SREDSTVA, mijenja se i glasi:

	
	
	
	
	
	

	"3. NERASPOREĐENA INTERVENTNA SREDSTVA
	 

	OPIS NAMJENE SREDSTAVA
	VRIJEDNOST 
U EURIMA

	neplanirani interventni radovi u vezi s nepredviđenim i slučajnim događajima, postupanje po nalozima komunalnog redarstva, građevinske inspekcije, inspekcije zaštite okoliša, te intervencije po primjedbama i prijedlozima građana
	 

	PARTICIPATIVNO BUDŽETIRANJE
	28.000,00

	
	
	
	
	
	"

	                  U poglavlju III. GRADNJA OSTALE INFRASTRUKTURE, točka 2. DRUGI JAVNI OBJEKTI I POVRŠINE, podtočka 2.1. NOVE AKCIJE u 2024. mijenja se i glasi:

	 
	 
	 
	 
	 
	 

	"III. GRADNJA OSTALE INFRASTRUKTURE
	

	2. DRUGI JAVNI OBJEKTI I POVRŠINE
	 

	2.1. NOVE AKCIJE U 2024.
	

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1.
	Tržnica Kustošija 
	Kustošija - centar
	izrada projektne dokumentacije za tržnicu
	15.000,00

	2.
	k.č. 1866 k.o. Vrapče (Patrik Polimac - otkup 384/2010 dijela z.k.č. 1866 k.o. Vrapče novo)
	Kustošija - centar
	izrada procjembembenog elaborata
	1.000,00

	
	
	
	UKUPNO
	16.000,00

	
	
	
	
	
	"

	                 U poglavlju IV. ODRŽAVANJE OSTALE INFRASTRUKTURE, točka 2. DRUGI JAVNI OBJEKTI I POVRŠINE, podtočka 2.1. NOVE AKCIJE u 2024. mijenja se i glasi:

	"IV. ODRŽAVANJE OSTALE INFRASTRUKTURE
	

	2. DRUGI JAVNI OBJEKTI I POVRŠINE
	 

	2.1. NOVE  AKCIJE U 2024.
	

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1.
	Bijenik 164, DV Šumska jagoda
	"Sveti Duh"
	uređivanje dječjeg igrališta
	15.300,00

	2.
	Mikulići 133
	Medvedgrad
	uređivanje sanitarnog čvora
	9.500,00

	2.
	Mikulići 133
	Medvedgrad
	izrada projektne dokumentacije za uređivanje sanitarnog čvora
	2.250,00

	2.
	GČ Črnomerec
	 
	božićno i novogodišnje ukrašavanje
	15.000,00

	3.
	 
	 
	nadzor  
	1.100,00

	
	
	
	UKUPNO
	43.150,00

	
	
	
	
	
	"

	
	
	
	
	
	

	Ad. 2.Prijedlog Zaključka o Planu potreba za aktivnostima, programima i projektima 
unapređenja kvalitete života građana Gradske četvrti Črnomerec za 2025. godinu 

Predsjednik informira nazočne o predmetu rasprave te kaže da se Vijeće treba izjasniti o Planu potreba za aktivnostima, programima i projektima unapređenja kvalitete života građana za sljedeću godinu kako bi se Proračunom Grada Zagreba mogla osigurati financijska sredstva.
Sukladno Odluci o financiranju mjesne samouprave dostupna sredstva definirana su člankom 5., stavak 6. i 7. (Službeni glasnik 36/23) kojima je definirano da je maksimalan iznos za gradske četvrti 20.000,00 eura
Nakon rasprave vijeće jednoglasno donosi slijedeći:

Z A K L J U Č A K
o prijedlogu Plana potreba za aktivnostima, programima i projektima unapređenja kvalitete života građana Gradske četvrti Črnomerec za 2025. godinu

1. Vijeće Gradske četvrti Črnomerec raspravljalo je o prijedlogu Plana potreba za aktivnostima, programima i projektima unapređenja kvalitete života građana Gradske četvrti Črnomerec za 2025. godinu.

2. Vijeće Gradske četvrti Črnomerec osigurati će sredstva za donošenje Plana potreba za aktivnostima, programima i projektima unapređenja kvalitete života građana Gradske četvrti Črnomerec za 2025. u iznosu od 20.000,00 eura.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.
Ad. 3.   Prijedlog Odluke o izmjeni Poslovnika o radu Vijeća Gradske četvrti Črnomerec

Predsjednik otvara raspravu o točci dnevnog reda. S obzirom da je trenutna obaveza u Poslovnicima o radu vijeća gradskih četvrti sazivanje sjednice najkasnije pet dana prije održavanja sjednice, bilo je potrebno uskladiti navedeni rok s važećim zakonskim propisima, odnosno da se poziv za sjednicu vijeća gradskih četvrti dostavlja članovima vijeća najkasnije sedam dana prije održavanja sjednice.
	

	Nakon rasprave Vijeće jednoglasno donosi slijedeću:

ODLUKU
o izmjeni Poslovnika o radu Vijeća Gradske četvrti Črnomerec

Članak 1.
 
U Poslovniku o radu Vijeća Gradske četvrti Črnomerec (Službeni glasnik Grada Zagreba 35/22) u članku 42. stavku 2. riječ: „pet“ zamjenjuje se riječju: „sedam“.

Članak 2.
Ova odluka stupa na snagu osmoga dana od dana objave u Službenom glasniku Grada Zagreba.
OBRAZLOŽENJE 
Odluke o izmjeni Poslovnika o radu Vijeća Gradske četvrti Črnomerec.
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Gradske četvrti imaju poslovnik, kojim u skladu sa zakonom, statutom Grada Zagreba, Pravilima Gradske četvrti, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Gradske četvrti Črnomerec donijelo je, na  17. sjednici, dana 20. listopada 2024., Poslovnik o radu Vijeća Gradske četvrti Črnomerec (Službeni glasnik Grada Zagreba 35/22), kojima se u skladu sa zakonom, Statutom Grada Zagreba i Pravilima Gradske četvrti Črnomerec uređuje unutarnje ustrojstvo i način rada Vijeća Gradske četvrti Črnomerec.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća gradskih četvrti sazivanje sjednice najkasnije pet dana prije održavanja sjednice, bilo je potrebno uskladiti navedeni rok s važećim zakonskim propisima, odnosno da se poziv za sjednicu vijeća gradskih četvrti dostavlja članovima vijeća najkasnije sedam dana prije održavanja sjednice. 
Slijedom iznijetog, izvršena je predmetna izmjena Poslovnika o radu Vijeća gradske četvrti Črnomerec, na način da je Vijeće Gradske četvrti Črnomerec donijelo, na 41. sjednici dana 25. rujna 2024., Odluku o izmjeni Poslovnika o radu Vijeća Gradske četvrti Črnomerec.
Člankom 77. stavkom 4. Poslovnika propisano je da ako je promjena Poslovnika potrebna radi usklađenja sa zakonom, statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Nadalje, člankom 79. stavkom 2. Poslovnika propisano je da ako se poslovnik mijenja i dopunjuje radi usklađivanja sa zakonom, Statutom ili gradskim odlukama, ne provodi se prethodna rasprava.
Sukladno navedenome, temeljem članka 79. stavka 1. točke 11. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) predsjednik Vijeća Gradske četvrti Črnomerec donio je Odluku o izmjeni Poslovnika o radu Vijeća Gradske četvrti Črnomerec, kao u prilogu, a koji stupa na snagu osmoga dana od dana objave u Službenom glasniku Grada Zagreba.

Ad. 4.   Zaključak o nacrtu prijedloga Odluke o izmjeni Odluke o mjestima za
trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska – sukladno čl.  89. st.2. Statuta Grada Zagreba – donosi se

Predsjednik otvara raspravu o točci dnevnog reda. Nakon prikupljenih prijedloga pojedinih mjesnih odbora, vijeće jednoglasno donosi slijedeći:

	
Z A K L J U Č A K
o davanju mišljenja o Nacrtu prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

1. Vijeće Gradske četvrti Črnomerec daje pozitivno mišljenje o Nacrtu prijedloga Odluke o 
      izmjeni Odluke o mjestima za trgovinu na malo izvan prodavaonica i tržnica na malo i 
      mjestima za ugostiteljsku djelatnost izvan tržnica koje se obavljaju u kioscima i vanjskom
     izgledu kioska sukladno članku 86. stavku 2. Statuta Grada Zagreba.

2. Vijeće Gradske četvrti Črnomerec na temelju Zaključka MO „Bartol Kašić“ predlaže
     izmjenu u Nacrtu prijedloga Odluke na način da se pod člankom 1., točka 10. GRADSKA
 ČETVRT ČRNOMEREC, podtočka 5. Ilica – Vodovodna ulica, stavak 5.1. – trgovina
                 novinama i duhanskim prerađevinama, zamijeni nazivom – pečenje plodina.

            3. Ovaj će Zaključak biti dostavljen Gradskom uredu za obnovu, izgradnju, prostorno
uređenje, graditeljstvo i komunalne poslove, Sektoru za pravne i financijske poslove.

Ad. 5. Zaključak o rješavanju prometne problematike u ulici Bijenik kod kbr. 160 i 164.

Predsjednik otvara raspravu o zahtjevu DVD Bijenik koji traže postavljanje uzdignutih ploha na lokacijama u ulici Bijenik kod kbr. 160, prije sportskog igrališta i u ulici Bijenik kod kbr. 164, nakon igrališta.

Nakon rasprave s 13 glasova „za“ i 1 „suzdržanim“ glasom, donesen slijedeći:

Z A K L J U Č A K
o prijedlogu postavljanja uzdignutih ploha u ulici Bijenik 160 i 164

1. Vijeće Gradske četvrti Črnomerec raspravljalo je o zahtjevu DVD Bijenik, Bijenik 162, o prijedlogu
    postavljanja uzdignutih ploha na lokacijama u ulici Bijenik kod kbr. 160, prije sportskog igrališta i u
        ulici Bijenik kod kbr. 164, nakon igrališta.

    2. Vijeće Gradske četvrti Črnomerec podržava navedeni prijedlog te traži od nadležnog Sektora za   
       promet sazivanje komisijskog očevida u suradnji sa DVD Bijenik razmotri mogućnost postavljanja   
       uzdignutih ploha na predloženim lokacijama.

    3.Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i 
       sigurnost, Sektoru za promet na daljnju postupanje.






Ad. 6. Zaključak o prijedlogu regulacije prometa i rekonstrukciji nogostupa u Ivanićevoj ulici 
Predsjednik otvara raspravu o prijedlogu regulacije prometa u Ivanićevoj ulici.

Nakon rasprave s 13 glasova „za“ i 1 „suzdržanim“ glasom, donesen je slijedeći:

Z A K L J U Č A K
o prijedlogu rekonstrukcije Ivanićeve ulice 
uvođenjem jednosmjerne regulacije prometa

1.  Vijeće Gradske četvrti Črnomerec raspravljalo je o prijedlogu rekonstrukcije Ivanićeve ulice.

2. Vijeće traži od nadležnog Sektora za promet sazivanje komisijskog očevida te izradu analize i donošenje  
mišljenja na prijedlog rekonstrukcije Ivanićeve ulice uvođenjem jednosmjerne regulacije prometa, 
uspostavom parkirališnih mjesta i izgradnjom nogostupa.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnju postupanje.

Ad. 7. Zaključak o prijedlogu regulacije prometa u Ulici Janka Vukovića 
Predsjednik otvara raspravu o prijedlogu regulacije prometa u Ulici Janka Ivanića.

Nakon rasprave s 10 glasova „za“ i 4 glasa „protiv“, donesen je slijedeći:

Z A K L J U Č A K
o prijedlogu uvođenja jednosmjerne regulacije prometa 
u Ulici Janka Vukovića

1. Vijeće Gradske četvrti Črnomerec raspravljalo je o prijedlogu građana i Mjesnog odbora „Bartol Kašić“ za uvođenje jednosmjerne regulacije prometa u Ulici Janka Vukovića.

2. Vijeće traži sazivanje komisijskog očevida od strane nadležnog Sektora za promet te donošenje mišljenja na prijedlog uvođenja jednosmjernog prometa u Ulici Janka Vukovića u smjeru Ilica – Ulica baruna Filipovića.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnju postupanje.

Ad. 8.  Pitanja, prijedlozi i obavijesti   

Članica Vijeća, Lidija Božić pita što je sa  podzemnim spremnicima i jesu li određene lokacije.
Potpredsjednica Vijeća, Zdenka Sviben odgovara da jesu i to na području južno od Ilice gdje je predviđeno 200 kućanstava po jednoj instalaciji. Sjeverno od Ilice ostaju i dalje kante za otpad.
Član Vijeća, Josip Jelić pita što je sa Kino Kalnikom i tržnicom Kustošija.
Predsjednik Vijeća, Jere Meić odgovara da je za Kino Kalnik trenutno projekt na niveliranju jer u prvom projektu nije bio predviđen pristup za vatrogasce, invalide i nije bilo komunikacije sa prvom zgradom.
Tržnica Kustošija je također na projektiranju za izradu modularnog trga na kojem bi se održavale razne manifestacije.
Potpredsjednica Vijeća, Zdenka Sviben poziva sve na 3. Festival susjedstva „Zapadno od centra“ u nedjelju, 29. rujna od 11:00 sati na lokaciji Trg Francuske Republike, Keglić.




Sjednica je završila u 18:35 sati.
		
Zapisnik sastavila: Nevenka Antunović
Zapisnik izradio: Mateo Peša


KLASA:   024-08/24-002/227
URBROJ: 251-13-11-3/006-24-2
Zagreb,     25. rujna 2024. 
			                                                                                                                    
PREDSJEDNIK
        							         Vijeća Gradske četvrti Črnomerec

							                              Jere Meić  


	

	





	
	
	
	
	
	

	
	
	
	
	
	 



VGČ Črnomerec, izvješće o glasanju  41. sjednica, 25. rujna 2024.

